

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice)\***

**PRIMAR,**

**Soós Zoltán**

**H O T Ă R Â R E A nr. \_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind aprobarea participării Municipiului Târgu Mureș la**

***„Programul privind creșterea eficienței energetice a infrastructurii de iluminat public”*** ***și aprobarea Devizului General al obiectivului de investiții „Optimizare Iluminat Public”- Etapa1***

***Consiliul Local al Municipiului Târgu Mureș, întrunit în ședință ordinară de lucru***

**Având în vedere:**

a) Referatul de aprobare Nr. 62129/1864/DT/17.08.2022, inițiat de Primar privind **aprobarea participării Municipiului Târgu Mureș la „Programul privind creșterea eficienței energetice a infrastructurii de iluminat public” și aprobarea Devizului General al obiectivului de investiții „Optimizare Iluminat Public” - Etapa1;**

b) Raportul comisiilor de specialitate din cadrul Consiliului Local Municipal Târgu Mureș;

c) Avizele favorabile ale Direcţiei juridice contencios administrativ şi administraţie publică locală şi Direcţiei economice;

**În conformitate cu prevederile**:

Legii nr. 273/2006 privind finanțele publice locale, cu modificările și completările ulterioare;

Hotărârii Guvernului României nr. 907 din 29 noiembrie 2016 - privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

Ordinului 1.947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a “Programul privind creșterea eficienței energetice a infrastructurii de iluminat public”;

În temeiul prevederilor art.129(2) lit. ”b”, art. 139 (3) lit. ”d” și art. 196 (1) lit. ”a” din OUG nr. 57/2019 privind Codul administrativ modificat ulterior;

În temeiul prevederilorart. 129, alin. (1), alin. (14), art. 139, alin. (1), art. 196, alin. (1), lit. „a” și ale art. 243, alin. (1), lit. „a” din O.U.G. nr. 57/2019 privind Codul Administrativ, cu modificările și completările ulterioare,

**Hotărăşte:**

**Art.1.** Se aprobă participarea Municipiului Târgu Mureș la *„Programul privind creșterea eficienței energetice a infrastructurii de iluminat public” și aprobarea Devizului General al obiectivului de investiții „Optimizare Iluminat Public”-Etapa1.*

**Art.2.** Se aprobă devizul Devizului General al obiectivului de *„Optimizare Iluminat Public”-Etapa1*, în valoare totslă de **5.499.971,00 lei TVA inclusă** conform Anexei, care face parte integrantă din prezenta hotărâre.

**Art.3.** Se va asigura și susține din bugetul local cheltuielile neeligibile ale proiectului, în valoare de **500.000,00** **lei TVA inclusă**.

**Art.4.** Se aprobă contractarea finanţării în cazul în care proiectul este selectat spre finanțare și se desemnează reprezentantul legal al Municipiului Târgu Mureș, care este potrivit legii primarul acesteia, dl. Zoltán Soós, pentru a reprezenta solicitantul Municipiul Târgu Mureș în relaţia cu Autoritatea - Administraţia Fondului pentru Mediu;

**Art.5.** Municipiul Târgu Mureș se angajează să întocmească documentaţia de achiziţie publică, organizarea şi derularea procedurii de achiziţie publică şi realizarea lucrărilor în conformitate cu prevederile legale în vigoare privind achiziţiile publice și cerințelor din ghidul de finanțare.

**Art.6.** Se vor asigura din bugetul local sumele reprezentând cheltuielile conexe ce pot apărea pe durata implementării activităţilor proprii ale proiectului pentru implementarea în condiții optime a investiţiilor propuse şi a activităţilor complementare acestora, care nu pot fi finanțate din bugetul de proiect și fără de care proiectul nu poate fi implementat;

**Art.7.** Cu aducerea la îndeplinire a prezentei hotărâri, se încredinţează Executivul Municipiului Târgu Mureş, prin Direcţia Tehnică / Biroul Energetic și Direcția Economică.

**Art.9.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate..

**Art.10.** Prezenta Hotărâre se comunică:

- Direcției Tehnice / Biroul Energetic

- Direcției Economice

**Viză de legalitate,**

**Secretar General al Municipiului Târgu Mureș**

**BÂTA ANCA VOICHIȚA**

*\*Actele administrative sunt hotărârile de Consiliu local careintră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ*

**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**DIRECȚIA TEHNICĂ Soós Zoltán**

**BIROUL ENERGETIC**

**Nr. 62129/1864/DT/17.08.2022**

**REFERAT DE APROBARE**

**privind aprobarea participării Municipiului Târgu Mureș la**

**aprobarea participării Municipiului Târgu Mureș la „Programul privind creșterea eficienței energetice a infrastructurii de iluminat public” și aprobarea Devizului General al obiectivului de investiții „Optimizare Iluminat Public” - Etapa1**

Municipiul Târgu Mureșare în pregătire depunerea unui proiect de finanțare în cadrul *Programului privind creșterea eficienţei energetice a infrastructurii de iluminat public* gestionat de către Ministerul Mediului prin Administrația Fondului pentru Mediu aprobat prin Ordinul 1.947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a *Programului privind creșterea eficienţei energetice a infrastructurii de iluminat public.* Acest proiect vine în completarea demersurilor inițiate până în prezent de către Municipiul Târgu Mureș în vederea dezvoltării durabile a comunității locale.

Obiectivul Programului îl reprezintă creşterea eficienţei energetice a infrastructuriii de iluminat public.

Scopul Programului îl reprezintă îmbunătăţirea calităţii mediului prin reducerea emisiilor de gaze cu efect de seră prin utilizarea unor corpuri de iluminat cu LED care să determine o eficienţă energetică ridicată și poluare luminoasă minimă.

Obiectul Programului vizează modernizarea sistemelor de iluminat public prin înlocuirea corpurilor de iluminat existente având un consum ridicat de energie electrică cu corpuri de iluminat cu surse LED, completarea sistemului de iluminat public existent cu corpuri de iluminat cu surse LED (în situaţiile în care stâlpii de pe tronsonul respectiv nu sunt echipaţi cu corpuri de iluminat sau acestea sunt deteriorate/nefuncţionale), extinderea sistemului de iluminat existent, precum şi achiziţionarea şi instalarea sistemelor de telegestiune aferente obiectivelor de investiţii.

**Proiectul propus are valoarea totală de 5.499.971,00 lei TVA inclusă, din care:**

**- 4.999.971,00 lei TVA inclusă din bugetul alocat prin program**

**- 500.000,00 lei TVA inclusă cheltuieli neeligibile**

Având în vedere oportunitatea accesării unei finanțări care să contribuie la creșterea eficienței energetice în infrastructura de iluminat public la nivelul comunității locale, propun luarea în dezbatere și aprobarea de către Consiliul local a hotărârii privind participarea Municipiul Târgu Mureș la *„Programul privind creșterea eficienței energetice a infrastructurii de iluminat public*” și aprobarea Devizului General al obiectivului de investiții *„Optimizare Iluminat Public”-Etapa1.*

.

Aviz favorabil al Aviz favorabil al

COMPARTIMENTULUI DE RESORT DIRECȚIEI JURIDICE

Direcția economică Buculei Dianora-Monica

Director executiv

ec. Crăciun Ioan Florin

DIRECTOR EXECUTIV ADJ. ŞEF BIROUL ENERGETIC

ing. Popistan Dorin ing. Bugnar Andrei

ÎNTOCMIT

BIROUL ENERGETIC

Inspector ing. Sigmirean Mircea

Data: 17.08.2022/1ex

\**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ*